recursal/SuperWikiNEXT-32B huggingface dataset:
**பிகோனியா** என்பது அறிவியல் வகைப்பாட்டு அடிப்படையில், பிகோனியேசியே (Begoniaceae) குடும்பத்தைச் சேர்ந்த ஒரு பூக்கும் தாவரப் பேரினம் ஆகும். இக் குடும்பத்தில் இரண்டு சாதிகள் மட்டுமே உள்ளன. *சிம்பிகோனியா* சாதி இப்பொழுது பிகோனியாவுக்குள் சேர்க்கப்பட்டுள்ளது. ஏறத்தாழ 1500 இனங்களை உள்ளடக்கிய பிகோனியா மிகப் பெரிய பத்துப் பூக்கும் தாவரச் சாதிகளுள் ஒன்றாகும்.

இவற்றிற் பல, வெள்ளை, இளஞ் சிவப்பு, மஞ்சள் போன்ற பல்வேறு நிறங்களிலான கவர்ச்சிகரமான பூக்கள், அழகிய இலைகள் போன்றவற்றைக் கொண்டிருப்பதால் இச் சாதியைச் சேர்ந்த பெருமளவிலான இனங்களும், கலப்பினங்களும் பயிரிடப்பட்டு வருகின்றன. இச் சாதியைச் சேர்ந்த இனங்கள் வெவ்வேறு கண்டங்களில் இருந்து வந்தாலும் கூட அவையனைத்தையும் ஒன்றுடன் ஒன்று சேர்த்துக் கலப்பினங்களை உருவாக்க முடிவது இந்தச் சாதிக்குரிய சிறப்பியல்பாகும். இதனால் இச் சாதியில் ஏராளமான கலப்பின வகைகள் காணப்படுகின்றன. அமெரிக்க பிகோனியாச் சங்கம் பிகோனியாக்களைப் பல்வேறு குழுக்களாக வகைப்படுத்தியுள்ளது. இவ் வகைப்பாடு, பிரம்பு வகை (cane-like), செடிவகை (shrub-like), குமிழ்த் தாவரவகை, கிழங்குத்தாவர வகை, தடித்த தண்டு கொண்டவை போன்ற அடிப்படையில் அமைந்துள்ளன. பெரும்பாலும் இவ் வகைப்பாடு முறையான அறிவியல் வகைப்பாட்டுடன் பொருந்துவதில்லை. சில கலப்பினங்கள் பல குழுக்களுக்குரிய இயல்புகளைக் கொண்டிருப்பதுடன், சில எந்தக் குழுவுக்குமே பொருந்திவராத நிலையும் உள்ளது.

பயிரிடுதல்
----------

பயிரிடுதல் தொடர்பில் வேறுபட்ட பிகோனியாக் குழுக்களுக்கு வெவ்வேறுவகை நிலைமைகள் தேவைப்படுகின்றன. ஆனால், பல பிகோனியா இனங்கள் வெப்ப வலயப் பகுதிகளைச் சேர்ந்தவை ஆதலால், இவ்வினங்களும், அவற்றின் கலப்பினங்களும் பொதுவாக இள வெப்பச் சூழ்நிலைகளில் சிறப்பாக வளர்கின்றன. பொதுவாக இவை காடுகளில் மரங்களுக்கு அடியில் வளரும் தாவரங்களாக இருப்பதனால், இவை வளர்வதற்கு நிழல் தேவைப்படுகின்றது. கூடிய வெப்பப் பகுதிகளில் உள்ள சில இனங்கள் முழுமையான சூரிய ஒளியையும் கூடத் தாங்கி வளரக்கூடியவையாக உள்ளன. பொதுவாக பிகோனியாக்களுக்கு, தொடர்ச்சியாக ஈரலிப்பாகவோ அல்லது முழுமையாக வரண்டுபோகும் தன்மையோ இல்லாத ஆனால், இலகுவாக நீர் வடியக்கூடிய வளர்ச்சி ஊடகம் தேவை. பெரும்பாலான பிகோனியாக்கள் ஆண்டு முழுதும் வளரவும், பூக்கவும் கூடியன எனினும், குமிழ் வகைப் பிகோனியாக்களுக்கு உறக்கநிலைக் காலம் உள்ளது. இக் காலத்தில் குமிழ்களைக் குளிர்ச்சியாக வறண்ட சூழலில் சேமித்து வைக்கலாம்.

செம்பஃபுளோரன்ஸ் குழுவைச் சேர்ந்த பிகோனியாக்கள் பெரும்பாலும் படுக்கைத் தாவரங்களாக (bedding plants) வெளியில் வளர்க்கப்படுகின்றன. குமிழ் வகைப் பிகோனியாக்கள் பூஞ்சாடிகளிலேயே பெரிதும் வளர்க்கப்படுகின்றன.

Gallery
-------

* பிகோனியா செடி*பிகோனியா செடி*
* ஒரு பூக்கும் பிகோனியா இனம்ஒரு பூக்கும் பிகோனியா இனம்
* பிகோனியாவின் கலப்பின வகைகளின் பூக்கள் மஞ்சள் உட்படப் பல நிறங்களில் உள்ளன.பிகோனியாவின் கலப்பின வகைகளின் பூக்கள் மஞ்சள் உட்படப் பல நிறங்களில் உள்ளன.
* பிகோனியா இலைபிகோனியா இலை
* ஆண் மற்றும் பெண் பிகோனியா பூக்கள்ஆண் மற்றும் பெண் பிகோனியா பூக்கள்
* 
* பிகோனியாபிகோனியா
* பிகோனியா இலைபிகோனியா இலை
**எர்னஸ்ட் முத்துசாமி** (பிறப்பு:நவம்பர் 7, 1941), பிரெஞ்சு அரசின் நிர்வாகத்திலுள்ள குவாதலூப்பேயில் பிறந்தார். இவர் ஒரு பிரெஞ்சு அரசியல்வாதி.

வாழ்க்கைக் குறிப்பு
-------------------

இவர் பிறப்பால் தமிழராவார். இவரது முன்னோர் தமிழ்நாட்டில் இருந்து குவாதலூப்பே பகுதிக்கு கூலித் தொழிலாளர்களாக அழைத்து வரப்பட்டவர்கள். இலக்கிய ஆசிரியராகத் தொழிலை மேற்கொண்ட இவர், பின்னாளில் அரசியலில் ஈடுபட்டு, 1986 மற்றுன் 1988 ஆகிய ஆண்டுகளில் பிராந்திய தேர்தலில் தேர்ந்தெடுக்கப்பட்டார். இவர் 1989 முதல் 2008 வரை செயிண்ட் பிரான்சிசின் மேயராகவும் குவாதலூப்பேயின் பிராந்திய கவுன்சிலின் துணைத் தலைவராகவும் பணியாற்றினார். பிறகு, பிரெஞ்சு நாட்டு நாடாளுமன்ற உறுப்பினராக பதவி வகித்தார். இவர் 1979 முதல் 2006ஆம் ஆண்டு வரை அரசியல் சார்ந்த கட்டுரைகளையும், புதினங்களையும் பாடல்களையும் எழுதியுள்ளார்.

வெளியிணைப்புகள்
---------------

* எர்னஸ்ட் முத்துசாமியின் இணையதளம் பரணிடப்பட்டது 2018-10-23 at the வந்தவழி இயந்திரம்
* Ernest Moutoussamy’s Aurore and the Construction of a Split-level Home
* குவாதலூப்பேயில் இந்திய சாதனையாளர்



1. 1 2 3
**மகுமூத் அகமதிநெச்சாத்** (*Mahmoud Ahmadinejad*, **மஃமூத் அஃமதிநெச்சாத்** பாரசீக மொழி: محمود احمدی‌نژاد) ஈரான் நாட்டின் குடியரசுத் தலைவர் ஆவார்.2005ல் ஈரான் குடியரசுத் தலைவர் தேர்தலில் வெற்றிபெற்று இப்பொழுது பதவியிலுள்ளார். இதற்கு முன் தெஃகரான் நகரத்தின் தலைவராக இருந்தார். ஈரான் - ஈராக் போரில் ஈரானின் இசுலாமியப் புரட்சிப் படையில் உறுப்பினராக இருந்தார்.

ஈரான் அறிவியல் மற்றும் தொழில்நுட்பப் பல்கலைக்கழகத்தில் 1976ல் சேர்ந்து குடிசார் பொறியியல் படித்தார். இதே பல்கலைக்கழகத்திலிருந்து 1987ல் முனைவர் பட்டம் (டாக்டரேட்) பெற்றார்.

2005ல் மஃமூத் அஃமதிநெச்சாத் இசுரேல் நாடு இருக்கக்கூடாது என்று கூறியதை அமெரிக்க குடியரசுத் தலைவர் ஜார்ஜ் புஷ் கண்டனம் செய்தார். ஐக்கிய அமெரிக்கா, ஐக்கிய நாடுகள், மற்றும் வேறு சில நாடுகள் மஃமூத் அஃமதிநெச்சாத்தும் அவரின் ஈரானிய அரசும் யூதர்களுக்கு எதிரிகள் என்று குற்றம் சாட்டி, ஈரான் நாடுஅணுஆயுதத்தை படைக்கப் பார்க்கிறார்கள் என்று கூறி, ஈரான் அணு ஆற்றல் திட்டத்தை நிறுத்த முயன்று வருகிறார்கள்.

இதனையும் காண்க
--------------

* பகலவி வம்சம்
* முகம்மத் ரிசா ஷா பஹ்லவி
* ஈரானியப் புரட்சி
* ரூகொல்லா கொமெய்னி
* அலி காமெனி
* அசன் ரவ்கானி
* முகமது கத்தாமி
* மகுமூத் அகமதிநெச்சாத்
* இப்ராகிம் ரைசி

மேற்கோள்கள்
-----------

1. ↑  Mahmoud Ahmadinejad, president of Iran
கரிசலாங்கண்ணி
**கரிசலாங்கண்ணி**, **வெண்கரிசலை** அல்லது **கையாந்தகரை** (*Eclipta prostrata*) ஒரு மருத்துவ மூலிகைச் செடியாகும். இதில் இருவகை உண்டு. மஞ்சள் கரிசலாங்கண்ணி, வெள்ளைக் கரிசலாங்கண்ணி. மஞ்சள் கரிசலாங்கண்ணியை, அதன் மஞ்சள் நிறப் பூக்களை வைத்து அடையாளம் காணலாம். வெள்ளைக் கரிசலாங்கண்ணியை, அதன் வெள்ளைநிறப் பூக்களை வைத்து அடையாளம் காணலாம். இலங்கை, இந்தியா போன்ற நாடுகளில் காணப்படும் இது ஓராண்டுத் தாவரமாகும்.

பெயர்கள்
--------

இதற்கு கரிச்சை, கரியசாலை, கரிக்கை, கைகேசி, கரிக்கண்டு, கையாந்தகரை, பிருங்கராஜம், தேகராஜம், கரிசணாங்கண்ணி, கரிசனம், பொற்றலைக்கையான் (மஞ்சள் கரிசாலை) ஆகிய வேறு பெயர்களை உண்டு. கரிசல்+ ஆம்+காண்+நீ (கரிசலாங் கண்ணி); இதன் இலைச் சாறு கரிசல் நிலம் போல, கருமையான சாயத்தைக் கொடுப்பதால் இப்பெயர் பெற்றது.

காணப்படும் நாடுகள்
------------------

கரிசலாங்கண்ணி ஞான மூலிகை எனப் போற்றப்படுகிறது. மூலிகைகளில் கரிசலாங்கண்ணி தேச‌சுத்தி மூலிகை எனப் பாராட்டப் படுகிறது. வள்ளலார் கண்ட தெய்வீக மூலிகை எனப்படுகிறது. கையாந்தரை, கரப்பான், கரிசாலை என பல பெயர்களில் அழைக்கப்படுகிறது. அருமையான மருத்துவக் குணம் கொண்ட காய கல்ப மூலிகை.

கரிசலாங்கண்ணி இலையில் உள்ள சத்துக்கள்:

* நீர்=85%
* மாவுப்பொருள்=9.2%
* புரதம்=4.4%
* கொழுப்பு=0.8%
* கால்சியம்=62 யூனிட்
* இரும்புத் தாது=8.9 யூனிட்
* பாஸ்பரஸ்=4.62%
* இவை அனைத்தும் 100 கிராம் கரிசலாங்கண்ணி இலைச்சாற்றில் உள்ள சத்துகள்.

குறிப்புகளும் மேற்கோள்களும்
---------------------------

1. ↑  டாக்டர் வி.விக்ரம் குமார் (2019 பெப்ரவரி). "உடம்பை இரும்பாக்கும் கரிசாலை". *கட்டரை*. இந்து தமிழ். பார்க்கப்பட்ட நாள் 24 பெப்ரவரி 2019. `{{cite web}}`: Check date values in: `|accessdate=` and `|date=` (help)

| * பா
* உ
* தொ
கீரைகள் |
| --- |
| கீரை வகைகள் | அகத்திக் கீரை. அப்ப கோவை. அறைக்கீரை . ஆரக்கீரை. இலைக்கோசு . கரிசலாங்கண்ணி. கடுகுக் கீரை. காசினிக்கீரை. காணாந்தி. குப்பை மேனி. குமுட்டிக்கீரை. குறுத்தக்காளிக்கீரை . கொத்தமல்லி. கொய்லாக்கீரை. கோவைக்கீரை. சண்டிக்கீரை. சிறுகீரை. சிவரிக்கீரை. சுண்ணாம்புக் கீரை. தண்டுக்கீரை. தேங்காய்ப்பூக்கீரை . நறுஞ்சுவைக் கீரை. பசளி. பயிரி. பருப்புக்கீரை . பண்ணைக்கீரை. புதினாக்கீரை. புளிச்சைக் கீரை. பொன்னாங்காணி. மஞ்சள் கரிசலான் கண்ணிக் கீரை. மணித்தக்காளி. மயில் கீரை. முடக்கற்றான் கீரை. முருங்கைக்கீரை. முள்ளங்கிக்கீரை. முளைக்கீரை. வல்லாரை. வெந்தயக்கீரை  |
1919ல் பிரித்தானிய இந்தியாவில் சுதேச சமஸ்தானங்களும் (பச்சை நிறம்), பிரித்தானியர்கள் நேரடியாக ஆண்ட நிலப்பரப்புகளும் (சிவப்பு நிறம்)
**சுதேச சமஸ்தானங்களின் இணைப்பு ஒப்பந்தம்** (*Instrument of Accession*) 1935 இந்திய அரசுச் சட்டத்தின் படி, இந்திய சுதேச மன்னராட்சிப் பகுதிகள், இந்தியப் பிரிவினைக்குப் பின் விடுதலையான இந்தியா அல்லது பாக்கித்தான் நாடுகளின் இணைப்பதற்கான ஒப்பந்தம் ஆகும். இந்த ஒப்பந்தம், 1935 இந்திய அரசுச் சட்டத்தின் நீட்சியாகும்.

பின்னணி
-------

இந்தியா மற்றும் பாகிஸ்தான் நாடுகள் விடுதலை பெறுவதற்கு முன், பிரித்தானிய இந்தியாவின் ஆட்சியில் 565 மன்னராட்சிப் பகுதிகள் எனும் சுதேச சமஸ்தானங்கள், துணைப்படைத் திட்டத்தை ஏற்றுக் கொண்டு தன்னாட்சியுடன் ஆண்டனர்.

ஆகஸ்டு 1947ல் இந்தியப் பிரிவினையின் போது, 1935 இந்திய அரசுச் சட்டத்தின் படி, செய்து கொண்ட இணைப்பு ஒப்பந்தப்படி, சுதேச சமஸ்தானங்கள், இந்தியா அல்லது பாகிஸ்தான் நாட்டுடன் இணைந்து கொள்ளலாம் என ஒப்புக்கொள்ளப்பட்டது.

புதிய நாடுகளுடன் சுதேச சமஸ்தானங்கள் இணைதல்
------------------------------------------

தற்கால இந்தியப் பகுதியில் இருந்த சுதேச சமஸ்தானங்கள் அனைத்தும் இந்தியாவுடன் இணைந்தது. ஆனால் ஜம்மு காஷ்மீர் இராச்சியம் மட்டும் இந்தியா அல்லது பாகிஸ்தான் நாடுகளுடன் இணையாது தனித்து செயல்பட முடிவெடுத்தது. இதனை பயன்படுத்திக் கொண்ட பாகிஸ்தான் இராணுவம், ஜம்மு காஷ்மீர் இராச்சியத்தின் மேற்கில் உள்ள ஆசாத் காஷ்மீர் மற்றும் வடக்குப் பகுதிகளை ஆக்கிரமித்துக் கொண்டது. இதனால் ஜம்மு காஷ்மீர் மன்னர் ஹரி சிங் 26 அக்டோபர் 1947ல் இந்தியாவுடன் ஜம்மு காஷ்மீர் இராச்சியத்தை இணைக்கும் ஜம்மு காஷ்மீர் இணைப்பு ஒப்பந்தத்தில் மன்னர் ஹரி சிங் மற்றும் இந்தியப் பிரதமர் ஜவகர்லால் நேரு கையொப்பம் இட்டனர். இந்த ஒப்பந்தத்திற்கு, இந்தியத் தலைமை ஆளுநர் மவுண்ட்பேட்டன் பிரபு 27 அக்டோபர் 1947ல் அனுமதி அளித்தார். அதன் படி ஜம்மு காஷ்மீர் இராச்சியத்தின் பாதுகாப்பு இந்தியாவின் கையில் வழங்கப்பட்டது.

இதனையும் காண்க
--------------

* ஜம்மு காஷ்மீர் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
* இந்திய அரசுச் சட்டம், 1935

மேற்கோள்கள்
-----------

1. 1 2  "Instrument of Accession executed by Maharajah Hari Singh on October 26, 1947". 26 October 1947. Archived from the original on 17 மார்ச் 2019. பார்க்கப்பட்ட நாள் 26 August 2012. `{{cite web}}`: Check date values in: `|archive-date=` (help)

வெளி இணைப்புகள்
---------------

* An Accession Document filled out for Jammu and Kashmir State பரணிடப்பட்டது 2005-11-24 at the வந்தவழி இயந்திரம்
* Instrument of Accession of Jammu and Kashmir in text mode பரணிடப்பட்டது 2019-03-17 at the வந்தவழி இயந்திரம்
**மொகியுதீன் பாவா** கர்நாடக மாநிலத்தைச் சேர்ந்த ஓர் இந்திய அரசியல்வாதி. கர்நாடக சட்டப்பேரவையில் இந்திய தேசிய காங்கிரஸ் கட்சியின் வேட்பாளராக மங்களூர் நகரம் வடக்கு தொகுதியில் கலம்கண்டு வெற்றிப்பெற்றவர்.

அரசியல் வாழ்க்கை
----------------

2013 கர்நாடக சட்டப்பேரவைத் தேர்தலின்போது மங்களூர் நகரம் வடக்கு தொகுதிக்கு இந்திய தேசிய காங்கிரஸ் கட்சி வேட்பாளராக பாவா அறிவிக்கப்பட்டார். ஒருவேளை இவருக்கு கட்சியில் இடம் கொடுக்கவில்லை என்றால் அப்பகுதியை சேர்ந்த பாவாவின் முஸ்லிம் ஆதரவாளர்கள் மற்ற கட்சிகளுக்கு வாக்களிக்கலாம் என்றுள்ளோம் என்று கூறினார். பாவா இதற்கு முன்னர் 2008 சட்டமன்றத் தேர்தலில் போட்டியிட்டு தோல்வியுற்றிருந்தார். 2013 சட்டபேரவை தேர்தலின்போது பாவா பாரதிய ஜனதா கட்சியின் வேட்பாளர் ஜே.கிருஷ்ணா பலேமரை 5,573 வாக்குகள் வித்தியாசத்தில் தோற்கடித்து வெற்றிப்பெற்றார்.

குறிப்புகள்
-----------

1. 1 2  "Mohiuddin Bava". My Neta. பார்க்கப்பட்ட நாள் 28 June 2017.
2. ↑  "Congress announces second list – Mangalore North ticket for Mohiuddin Bava". Daji World. பார்க்கப்பட்ட நாள் 26 June 2017.
3. ↑  "Mangalore North: Headache for Congress as 'trio' in race". Daji World. பார்க்கப்பட்ட நாள் 26 June 2017.
4. ↑  "Shock for BJP, Congress in awe". *The Hindu*. பார்க்கப்பட்ட நாள் 27 June 2017.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Adenia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

 கேரளாவின் திருச்சூரில் இருந்து
**கரிமுதுக்கன் கிழங்கு** (*Adenia hondala*) என்பது ஒரு கொடியாகும். இது மற்ற தாவரங்களின் மீது படரக்கூடியது. இந்த தாவரம் வெப்பமண்டல தென்கிழக்காசியா, வியட்நாம், தென்மேற்கு இந்தியா இலங்கை உட்பட பகுதிகளைச் சேர்ந்தது. இத்தாவரத்தின் கிழங்கும், பழமும் மூலிகை மருந்துகளாகவும், செடி பாம்பு கடிக்கு மருந்தாகவும் பயன்படுத்தப்படுகிறது. இந்த தாவரத்தை டவ்னி காஸ்டர், கிளிப்பர், காமன் குரூசர், தமிழ் லேஸ்விங் உள்ளிட்ட பல வகையான பட்டாம்பூச்சிகள், கம்பளிப் பூச்சிகள் உணவாக கொள்கின்றன.

குறிப்புகள்
-----------

1. ↑  Quattrocchi, Umberto (2016). *CRC World Dictionary of Medicinal and Poisonous Plants: Common Names, Scientific Names, Eponyms, Synonyms, and Etymology (5 Volume Set)*. CRC Press. பக். 80–81. பன்னாட்டுத் தரப்புத்தக எண்:978-1-4822-5064-0. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q6009294
* விக்கியினங்கள்: Adenia hondala
* GBIF: 5527769
* GRIN: 449019
* IPNI: 674099-1
* என்.சி.பி.ஐ: 298517
* Plant List: kew-2621492
* POWO: urn:lsid:ipni.org:names:674099-1
* Tropicos: 24201679

 |
**இமயமலை கரும்முகட்டலகு பட்டாணிக் குருவி** ( *Himalayan black-lored tit* ), இது வெறுமனே **கரும்முகட்டலகு பட்டாணிக் குருவி** என்றும் அழைக்கப்படுகிறது. என்பது பாரிடே என்ற பட்டாணிக் குருவி குடும்பத்தில் உள்ள ஒரு குருவி வரிசைப் பறவையாகும். இது மஞ்சள் கன்னச் சிட்டுடுடன் நெருங்கிய உறவு கொண்ட பறவையாக இருக்கலாம், மேலும் இது மஞ்சள் நிற சிட்டுடன் தொடர்புடையதாகவும் இருக்கலாம். உருவவியல் மற்றும் இழைமணிகளின் டி ஆக்சி-ரைபோநியூக்லியிக் காடி சைட்டோக்ரோம் <i id="mwFg">பி</i> டி.என்.ஏ வரன்முறையிடல் பகுப்பாய்வு (கில் *மற்றும் பலரால்*, 2005) ஆகியவற்றால் சுட்டிக்காட்டப்பட்டபடி, இந்த மூன்று பட்டாசிக் குருவிகளும் நிச்சயமாக ஒரு தனித்துவமான வம்சாவழியாகும்.

பறவையின் பொதுப் பெயரில் உள்ள முகட்டலகு (*லோர்*) என்ற சொல் கண்ணிற்கும் அலகின் அடிப்பாகத்திற்கும் இடைப்பட்ட பகுதியைக் குறிக்கிறது.

இந்த இனம் நேபாளம் உட்பட இந்திய துணைக்கண்டத்தில் இமயமலையில் இனப்பெருக்கம் செய்து வசிப்பது ஆகும். நேபாளியில், இது "பாண்டு சிசில்கோட்" என்று அழைக்கப்படுகிறது.

இது ஒரு சுறுசுறுப்பான பறவையாகும். இது மரங்களின் மேலிருந்து பூச்சிகள் மற்றும் சிலந்திகளை வேட்டையாடும். சில நேரங்களில் பழங்களைம் உண்ணும்.

இது மரங்கொத்தி அல்லது குக்குறுவானின் மரப் பொந்துகளை கூடு கட்ட பயன்படுத்துகிறது. மேலும் இது சொந்தமாக பொந்தை தோண்டியோ அல்லது மனிதனால் உருவாக்கப்பட்ட கட்டமைப்புகளையோ வசிப்பிடமாக பயன்படுத்தும்.

இமயமலை கரும்முகட்டலகு பட்டாணிக் குருவி முன்பு *பாரஸ்* பேரினத்தில் உள்ள பல இனங்களில் ஒன்றாக இருந்தது. ஆனால் 2013 இல் வெளியிடப்பட்ட ஒரு மூலக்கூறு பகுப்பாய்வின் முடிவில் புதிய பேரினத்தின் உறுப்பினர்களாக ஒரு தனித்துவமான உயிரிக்கிளை உருவாக்ககபட்டது என்பதைக் காட்டிய பின்னர், *மக்லோலோபசு* பேரினத்துக்கு மாற்றப்பட்டது.

மேற்கோள்கள்
-----------

1. ↑  BirdLife International (2017). "*Machlolophus xanthogenys*". *IUCN Red List of Threatened Species* **2017**: e.T22711929A118692424. doi:10.2305/IUCN.UK.2017-3.RLTS.T22711929A118692424.en.. பார்த்த நாள்: 12 November 2021.
2. ↑  "Lore". Merriam-Webster. பார்க்கப்பட்ட நாள் 23 July 2014.
3. ↑  Johansson, U.S.; Ekman, J.; Bowie, R.C.K.; Halvarsson, P.; Ohlson, J.I.; Price, T.D.; Ericson, P.G.P. (2013). "A complete multilocus species phylogeny of the tits and chickadees (Aves: Paridae)". *Molecular Phylogenetics and Evolution* **69** (3): 852–860. doi:10.1016/j.ympev.2013.06.019. பப்மெட்:23831453.

விக்கிமீடியா பொதுவகத்தில்,  
 ***Machlolophus xanthogenys***   
என்பதில் ஊடகங்கள் உள்ளன. 



| உயிரின வகைப்பாட்டுஇனங்காட்டிகள் |
| --- |
| *Machlolophus xanthogenys* | 
* விக்கித்தரவு: Q27075362
* விக்கியினங்கள்: Machlolophus xanthogenys
* Avibase: 885D762371CA664C
* BirdLife: 22711929
* ஈபேர்டு: blltit1
* GBIF: 7392027
* iNaturalist: 513969
* IUCN: 22711929
* என்.சி.பி.ஐ: 1356394
* Xeno-canto: Machlolophus-xanthogenys

 |
| *Parus xanthogenys* | 
* விக்கித்தரவு: Q2637671
* GBIF: 2487936
* iNaturalist: 203154
* IRMNG: 10211038
* ITIS: 561872

 |
**இரகுவம்சம்** என்னும் காவியம் சங்கத மொழியிலே மகாகவி காளிதாசன் இயற்றியதாகும்.

இரகுவின் மரபினைப் பாடுவது இரகுவம்சம் ஆகும். இரகுவின் தந்தை திலீபன் வரலாற்றுடன் ஆரம்பமாகும் இக்காவியம் திலீபன், இரகு, அயன், தசரதன், இராமன், குசன் என்போரின் வரலாறுகள் விரிவாகக் கூறப்படுகின்றன. அத்துடன் குசன் பின் வந்த அதிதி முதல் அக்கினி, வருணன் வரையான இருபத்து மூவர் வரலாறுகள் சுருக்கமாகக் கூறப்பட்டுள்ளன. 
நூலில் இறைவணக்கமாக சிவனைப்பற்றி பாடியிள்ளார். இரகுவசம்சத்தில் முதல் சுலோகத்தில் சிவனும் பார்வதியும் சொல்லும் பொருளும்போல் சேர்ந்திருக்கிறார்கள் என்ற உவமையோடு அவர்களைக் குறிப்பிடுகிறார்.

இரகுவம்சத்தின் தமிழ் மொழிபெயர்ப்பு
----------------------------------

### அரசகேசரி

முதன்மைக் கட்டுரை: அரசகேசரியின் இரகுவம்சம்
இரகுவம்சத்தினைத் தமிழில் முதன் முதலில் பாடியவர் கி.பி. 16 - 17 நூற்றாண்டுகளில் ஈழத்தில் வாழ்ந்த அரசகேசரி என்னும் அரச குடும்பத்துப் புலவராவார். இது 1887 ஆம் ஆண்டில் யாழ்ப்பாணத்தில் பதிப்பிக்கப்பட்டது.

### சி. கணேசையர்

புன்னாலைக்கட்டுவன் சி. கணேசையர் முதற் பதினாறு படலங்களுக்கு எழுதிய உரை 1915 இலும் 1932 இலும் பதிப்பிக்கப்பட்டுள்ளன.

### அ. குமாரசாமிப் புலவர்

சுன்னாகம் அ. குமாரசாமிப் புலவர் எழுதிய இரகுவம்ச சரிதாமிர்தம் 1930 இல் வெளிவந்தது.

### இரா. இராகவையங்கார்

வித்துவான் ரா. இராகவையங்கார் (1870-1946) சில சருக்கங்களைத் தமிழில் மொழிபெயர்த்துப் பாடியுள்ளார்.

### வ. கணபதிப்பிள்ளை

புலோலியூர் வ. கணபதிப்பிள்ளை (இ. 1895) வசன நடையில் எழுதினார். முதலைந்து சருக்கத்தின் மொழிபெயர்ப்பு சென்னையில் 1874 இலே வெளிவந்தது.

உசாத்துணை
---------

* *இந்துக் கலைக்களஞ்சியம்*, பொ. பூலோகசிங்கம், கொழும்பு, (1990)

1. ↑  யுகன் (21 பெப்ரவரி 2019). "காளிதாசரின் ரகுவம்சம்". *கட்டுரை*. இந்து தமிழ். பார்க்கப்பட்ட நாள் 28 பெப்ரவரி 2019. `{{cite web}}`: Check date values in: `|accessdate=` and `|date=` (help)

| * பா
* உ
* தொ
காளிதாசனின் படைப்புகள் |
| --- |
| நாடகம் | 
* *மாளவிகாக்கினிமித்திரம்*
* *சாகுந்தலம்*
* *விக்கிரமோவர்சியம்*

 |
| கவிதைகள் | 
* *இரகுவம்சம்*
* *குமாரசம்பவம்*
* *ருது சம்மாரம்*
* *மேகதூதம்*

 |
**மரு.ரா.அனந்தகுமார்** (பிறப்பு 06 ஆகத்து 1975) இந்திய ஆட்சிப் பணியாளரும் மற்றும் விலங்கு மருத்துவரும் ஆவார்.

ஆரம்ப காலம்
-----------

கோயம்புத்தூர் மாவட்டத்தில் வதம்பச்சேரி என்ற ஊரில் 1975 ஆம் ஆண்டு ஆகத்து மாதம் 6 ஆம் நாள் இராமசாமி மற்றும் ஜெயலட்சுமி தம்பதியருக்கு மகனாகப் பிறந்தார். இவரது மனைவி ஸ்ரீவித்யா ஒரு அரசு உதவி மருத்துவர் ஆவார். இவர்களுக்கு கோபிகா மற்றும் தீபிகா என இரு மகள்கள் உள்ளனர்.

கல்வி
-----

தனது ஆரம்ப பள்ளி மற்றும் மேல்நிலை கல்வியை தமிழ் வழியில் வதம்பச்சேரியில் பயின்றவர். இவர் நாமக்கல் கால்நடை மருத்துவ கல்லூரியில்கல்லூரியில் கால்நடை மருத்துவ பட்டப்படிப்பை பயின்றார். விளையாட்டுகளில் ஆர்வம் கொண்ட இவர் அப்போது கல்லூரி கால்பந்து அணிக்கு தலைமையேற்று‌ பல வெற்றிகளை பெற்று தந்தவர். அதிக மதிப்பெண்களை பெற்றமைக்காக கல்லூரி இறுதி ஆண்டில் 5 தங்கப்பதகங்களையும் வென்று சிறந்த மாணவராகத் திகழ்ந்தார். கால்நடை மருத்துவத்திலும் முதுநிலை பட்டம் பெற்றுள்ளார்.

பணி
---

2003 ஆம் ஆண்டில் இந்திய ஆட்சிப் பணியாளர் தேர்வில் தமிழ் இலக்கியத்தை விருப்ப பாடமாக எடுத்து‌ தமிழக மாணவர்களிலே முதலிடத்தில் வெற்றி பெற்ற பெருமைக்குரியவர். இவர் தருமபுரி மற்றும் ஈரோடு மாவட்டங்களில் மாவட்ட ஆட்சியராக இருந்தவர். ஈரோடு மாவட்டத்தில் ஆட்சியராக இருந்த போது இவர் ஆற்றிய பணிகளை பாராட்டி **நற்பணி விருதினை** சமிபத்தில் செஞ்சிலுவை சங்கம் வழங்கியுள்ளது. இவர் தமிழ் வழியில் படித்து அறிவியலின் உண்மை சுவையை தாய் மொழியில் உணர வேண்டுமென்ற எண்ணம் கொண்டவர். எனவே தனது மகளை ஈரோடு நகரின் குமனன் குட்டை என்ற இடத்தில் உள்ள அரசுப் பள்ளியில் சேர்ந்தார்.

பொழுதுபோக்கு
------------

படிப்பது மற்றும் எழுதுவது இவரது பொழுதுபோக்கு ஆகும். இவர் தமிழ் கல்வியியல் சார்ந்த 8 புத்தகங்களை வெளியிட்டுள்ளார். இவர் சென்னை கால்பந்து பந்து சங்கம் நடத்தும் போட்டிகளில் விளையாடுகிறார் மற்றும் தமிழ்நாடு துடுப்பாட்ட சங்கம் லீக் போட்டிகளில் விளையாடியுள்ளார். மேலும் இவர் ஒரு குதிரையேற்ற வீரமும் ஆவார்.

விருதுகள்
---------

1. ஐந்து தங்கப்பதக்கம்
2. ஒரு வெள்ளிப்பதக்கம்
3. நற்பணி விருது
4. சிறந்த தடகள வீரர்

மேற்கோள்கள்
-----------

1. ↑
2. ↑
3. ↑
4. ↑
5. ↑  "காப்பகப்படுத்தப்பட்ட நகல்". Archived from the original on 2020-02-23. பார்க்கப்பட்ட நாள் 2020-02-23.
6. ↑
**அருவாள்** அல்லது **அரிவாள்** (மலையாளம்: അരിവാൾ) அல்லது **கொடுவாள்** என்பது தென் இந்தியாவில் உள்ள ஒரு வெட்டுகத்தி வகையாகும். இது குறிப்பாக தமிழ்நாடு, கேரள மாநிலங்களில் பொதுவாக காணப்படுகிறது. இது ஒரு கருவியாகவும், ஆயுதமாக பயன்படுத்தப்படுகிறது. தமிழர்கள் இதை கருப்பசாமியின் அடையாள ஆயுதமாக வைத்திருக்கின்றனர். பரவலர் பண்பாட்டில், இது சில நேரங்களில் குண்டர்கள் தொடர்புடையதாக சித்தரிக்கப்படுகிறது. திரைப்படங்களில், இது தேர்ந்த ஆயுதமாக காட்டப்படுகிறது. கேரளத்தில், முதன்மையாக வேளாண் பணிகளான நெல் அறுவடை மற்றும் தேங்காய் வெட்டும் கத்தியாக பயன்படுத்தப்படுகிறது.

அறிமுகம்
--------

அருவாளானது பொதுவாக 3-6 அடி நீளம் (கை அரிவாள் 1.5 அடி) கொண்டதாக உள்ளது. இதன் கைப்பிடியில் இருந்து வெட்டுவாய்ப்பகுதியானது நீண்டு பின்னர் தட்டையாக விரிவடைகிறது. இது தமிழகத்தில் வேளாண் பணிகளுக்கு பயன்படுத்தும் வெட்டுக் கத்தியின் நீண்ட வடிவமாகும். மேலும் இது எதிர் வளைவுடய ஒரு வாள் என்று கருதப்படுகிறது. இதன் குட்டை வடிவமானது தேங்காய்களை எளிதாக வெட்ட பயன்படுத்தப்படுவதாகவும், நீண்ட வடிவமானது போர் ஆயுதங்கள் போன்றவை. சிறிய வடிவிலான அருவாள்கள் பொதுவாக சிற்றூர்களில் காணப்படுகிறது. இதன் வெட்டுவாய்ப்பகுதி பெரும்பாலும் நேராக நீண்டதாகவும் அதன் முனையில் ஒரு வளைவைக் கொண்டதாகவும் இருக்கும். கத்தியின் நேராக பகுதியானது ஒரு வழக்கமான கத்தி போன்று, வெட்டப் பயன்படுத்தப்படுகிறது.

மாறுபாடுகள் மற்றும் பயன்பாடு
----------------------------

பொதுவாக வேளாண் மக்கள் பயிர்களை அறுக்க அரிவாள் போன்று பயன்படுத்துவது கொய்த்தருவாள் என்றும், இதைவிட நீண்டது வீச்சரிவாள் எனப்படுகிறது. இது மரங்களையும், புதர்களையும் அகற்றப் பயன்படுத்தப்படுகிறது. மேலும் வீச்சரிவாளானது கிராமப் பகுதிகளிலும், நகர்ப்பகுதிகளிலும் கும்பல் சண்டைகளில் ஒரு தற்காப்பு ஆயுதமாக இன்னமும் பயன்படுத்தப்படுகிறது. தமிழ் நாட்டுப்புற தெய்வங்களான முனீசுவரன், மாரியம்மன் போன்ற தெய்வங்களுக்கு ஆடுகளை பலியிடும்போது அவற்றின் தலைகளை வெட்ட இந்த வீச்சரிவாள்கள் பயன்படுத்தப்படுகின்றன. காவல் தெய்வ வழிபாடுகளில் பயன்படுத்தப்படும் சில அருவாள்கள், 3.5 அடி நீளம் கொண்டவை. 

|  |  |
| --- | --- |
|  வீச்சருவாள் |  கதிர் அறுவாள் |

இதையும் காண்க
-------------

* அரிவாள் (வேளாண் கருவி)

மேற்கோள்கள்
-----------

1. ↑  "27-ft aruval to be unveiled today at Thirupuvanam". *தி டைம்ஸ் ஆஃப் இந்தியா*. 24 February 2017. .
2. ↑  Thirunavukarasu, S (16 July 2016). "Sivagangai: 18-foot aruval to adorn hand of village deity" (in en). *தி டெக்கன் குரோனிக்கள்*. .
3. ↑  "Did Tamil films give the aruval a bad name?". *Mintlounge* (in ஆங்கிலம்). 12 October 2021. பார்க்கப்பட்ட நாள் 3 February 2024.
**சுமன் தியோதர்** (*Suman Deodhar*) இந்தியாவைச் சேர்ந்த ஒரு பெண் இறகுப்பந்து வீராங்கனையாவார். இந்தியாவின் துடுப்பாட்ட விளையாட்டு வீரர் திங்கர் பல்வந்து தியோதரின் மகளாகவும் இவர் அறியப்படுகிறார். 1930 ஆம் ஆண்டு சுமன் தியோதர் பிறந்தார். அதவாலே என்பவரை திருமணம் செய்து கொண்டார் என்பதால் இவர் சுமன் அதவாலே என அழைக்கப்பட்டார்.

தொழில்
------

சுமன் தியோதர் தனது சகோதரி சுந்தர் தியோதருடன் இணைந்து 1946 ஆம் ஆண்டு இறகுப்பந்தாட்டப் பெண்கள் இரட்டையர் பிரிவில் தனது முதல் தேசிய பட்டத்தை வென்றார். தொடர்ந்து 1947 மற்றும் 1951, 1954 ஆம் ஆண்டுகளிலும் இவ்வெற்றிகள் தொடர்ந்தன. 1947 ஆம் ஆண்டு நடைபெற்ற இரட்டையர் போட்டியிலும், 1951 பெண்கள் ஒற்றையர் போட்டியிலும் சுமன் தியோதருக்கு தங்கப்பதக்கம் கிட்த்தது. தியோதர் சகோதரிகள், சுமன், சுந்தர் மற்றும் தாரா ஆகியோர் இந்திய தேசிய இறகுப்பந்து வெற்றியாளர் போட்டிகளின் அனைத்துப் பிரிவுகளிலும் ஆதிக்கம் செலுத்தினர். 1946 ஆம் ஆண்டு சபல்பூரில் நடைபெற்ற தேசிய விளையாட்டுப் போட்டிகளில் சுந்தர் தியோதர் மூன்று பட்டங்களை வென்றார்.

முடிவுகள்
---------

| ஆண்டு | போட்டி | நிகழ்வு | தரம் | பெயர் |
| --- | --- | --- | --- | --- |
| 1946
  | இந்தியா: தேசிய வெற்றியாளர்
  | பெண்கள் இரட்டையர்
  | 1
  | சுமன் தியோதர் / சுந்தர் தியோதர் |
| 1947
  | இந்தியா: தேசிய வெற்றியாளர்
  | கலப்பு இரட்டையர்
  | 1
  | தேச் மாத்சென் / சுமன் தியோதர் |
| 1947
  | இந்தியா: தேசிய வெற்றியாளர்
  | பெண்கள் இரட்டையர்
  | 1
  | சுமன் தியோதர் / சுந்தர் தியோதர் |
| 1951
  | இந்தியா: தேசிய வெற்றியாளர்
  | பெண்கள் ஒற்றையர்
  | 1
  | சுமன் தியோதர் |
| 1951
  | இந்தியா: தேசிய வெற்றியாளர்
  | பெண்கள் இரட்டையர்
  | 1
  | சுமன் தியோதர் / சுந்தர் தியோதர் |
| 1954
  | இந்தியா: தேசிய வெற்றியாளர்
  | பெண்கள் இரட்டையர்
  | 1
  | சுமன் தியோதர் / சுந்தர் பட்வர்தன் |

மேற்கோள்கள்
-----------

* பரணிடப்பட்டது 2014-08-26 at the வந்தவழி இயந்திரம்
* 


1. ↑  Badminton Association of India. "List of Indian National Championship Winners". Archived from the original on 26 ஆகஸ்ட் 2014. பார்க்கப்பட்ட நாள் 22 August 2014. `{{cite web}}`: Check date values in: `|archive-date=` (help)
2. ↑  
Sports Team (13 March 2011). "The Other Trailblazers". *தி இந்து*.. பார்த்த நாள்: 22 August 2014.
**இரத்னகிரி கோட்டை** (*Ratnagiri Fort*) இரத்னதுர்க் கோட்டை' அல்லது 'பகவதி கோட்டை' என்றும் அழைக்கப்படும் இது மகாராட்டிராவின் இரத்தினகிரி மாவட்டத்தில் உள்ள முக்கியமான கோட்டையாகும். இந்த கோட்டையின் உள்ளே பகவதி கோயில் இருப்பதால் இது முக்கிய சுற்றுலாத்தலமாக உள்ளது.

வரலாறு
------

இந்த கோட்டை பாமினி காலத்தில் கட்டப்பட்டது. 1670-இல் மராட்டிய மன்னர் சிவாஜி பிஜப்பூரின் சுல்தானிடமிருந்து கோட்டையை வென்றார். மன்னர் சிவாஜி இரண்டு பாதுகாப்புக் கோபுரங்களைக் கட்டினார். ஒன்று தெற்கிலும் மற்றொன்று பழைய நீதிமன்ற வளாகத்திற்கு அருகிலும் உள்ளது. 1750-1755 இல் மராட்டிய தளபதி கனோஜி ஆங்கரே என்பவரால் கோட்டையின் பாதுகாப்பு மேம்படுத்தப்பட்டது. பேஷ்வா ஆட்சியின் போது (1755-1818) தோண்டு பாஸ்கர் பிரதிநிதி கோட்டையில் சில சிறிய பழுதுகளை சரி செய்தார். பின்னர் 1818 இல் ஆங்கிலேயர்களால் கோட்டை கைப்பற்றப்பட்டது. கோவில் 1950 இல் புதுப்பிக்கப்பட்டது.

அணுகல்
------

இரத்தினகிரி நகரத்திலிருந்து நடந்து செல்லக்கூடிய தூரத்தில் கோட்டை உள்ளது. கோட்டையின் நுழைவு வாயிலுக்கு ஒரு அகலமான சாலை செல்கிறது. கோட்டையைச் சுற்றி வர ஒரு மணி நேரம் ஆகும்.

பார்க்க வேண்டிய இடங்கள்
-----------------------

பகவதி கோயில், இரத்னகிரி கோட்டை
மராத்தி மொழியில் இரத்னகிரி கோட்டையின் வரைபடம்
கலங்கரை விளக்கம் கோட்டையின் ஒரு பக்கத்தில் அமைந்துள்ளது. கோட்டையின் உள்ளே பகவதி கோவில், குளம் மற்றும் கிணறு உள்ளது. கோட்டைக்கு கீழே ஒரு குகை உள்ளது. ரெடே புருஜ் அனைத்து கோட்டைகளிலும் வலுவானது ஆகும்.

இதனையும் பார்க்கவும்
--------------------

* இந்தியாவில் உள்ள கோட்டைகளின் பட்டியல்
* கனோஜி ஆங்கரே
* மராத்தியர்
* மராத்திய அரச குலங்கள் மற்றும் அரசுகள் பட்டியல்
* முகலாய-மராத்தியப் போர்கள்
* இந்திய படைத்துறையின் வரலாறு

குறிப்புகள்
-----------

1. ↑  "Ratnadurg, Sahyadri,Shivaji,Trekking,Marathi,Maharastra". *Trekshitiz.com*. Archived from the original on 5 டிசம்பர் 2018. பார்க்கப்பட்ட நாள் 19 December 2018. `{{cite web}}`: Check date values in: `|archive-date=` (help)
2. ↑  Pathak. *Maharashtra State Gazetteers- Ratnagiri District*. Government of Maharashtra.
3. ↑  Trekshitiz. "Tringalwadi". *www.trekshitiz.com*. Trekshitiz. Archived from the original on 13 டிசம்பர் 2019. பார்க்கப்பட்ட நாள் 13 December 2019. `{{cite web}}`: Check date values in: `|archive-date=` (help)
எஸ்டிஎஸ்-88 செயற்கைக்கோள் தனது பணியின் போது எடுத்த **கருப்பு போர்வீரன் வேற்றுலக விண்கலத்தின்** புகைப்படம்.
**கருப்பு போர்வீரன் வேற்றுலக விண்கலம்** (Black Knight satellite) என்பது 13000 ஆண்டுகளாக புவியை சுற்றி வந்ததாக அடையாளம் கண்டுபிடிக்க முடியாத பறக்கும் பொருள்களை ஆராயும் ஆய்வாளர்களால் நம்பப்பட்ட விண்கலம் ஆகும்.இது வேற்றுலகத்தை சார்ந்தது எனவும் நம்பப்பட்டது.

கதைகள் மற்றும் தொன்மங்கள்
-------------------------

இந்த நம்பிக்கை 1954 இல் அமெரிக்க விமானப்படையைச் சார்ந்த ஒரு ஆய்வாளர் ஒருவர் செய்தித்தாள்களுக்கு அளித்த செய்தியில் இரண்டு விண்கலங்கள் புவியைச் சுற்றி வருகின்றன என செய்தி வெளியிட்டதில் தொடங்கியது.அந்தச் சமயத்தில் புவியில் யாரிடனும் விண்கலத்தை செலுத்தும் தொழில்நுட்பம் இல்லை.

மீண்டும் 1960 இல் அமெரிக்கக் கடற்படை இதே கருப்பு பொருள் 79° அச்சு சாய்வில் 104.5 நிமிட சுற்று வேகத்தில் புவியைச் சுற்றிவருவது கண்டறியப்பட்டது.இதன் சுற்றுப்பாதை சற்று விசித்திரமானதாக அமைந்துள்ளது. புவிக்கும் இதற்கும் இடையேயுள்ள அதிக தூரம் 1,728 கி.மீ மற்றும் குறைந்த தூரம் 216 கி.மீ.

இந்த பொருள் 1998 இல் எஸ்டிஎஸ்-88 செயற்கைக்கோள் தனது பணியின் போது புகைப்படம் எடுத்தது.அப்போது அனைவரும் இது வேற்றுக்கிரக வாசிகளின் உருவாக்கம் என நம்பினார்கள். எனினும் மனிதனின் விண்வெளி நடை ஆரம்பித்த பிறகு இது மறைந்துவிட்டது.

மேற்கோள்கள்
-----------

1. 1 2  Redpath, Martina. "The Truth About the Black Knight Satellite Mystery". Armagh Planetarium. Archived from the original on 9 பிப்ரவரி 2017. பார்க்கப்பட்ட நாள் 10 March 2014. `{{cite web}}`: Check date values in: `|archive-date=` (help)
2. ↑  Flockstra, Hilbert. "ASH Online – Conspiracy Theories 101: The Black Knight Satellite". *EPU - American Studies Program*. University of Groningen. Archived from the original on 28 மே 2015. பார்க்கப்பட்ட நாள் 21 May 2015.
3. 1 2  Dunning, B. (4 June 2013). "The Black Knight Satellite". *Skeptoid Podcast*. Skeptoid Media Inc. பார்க்கப்பட்ட நாள் 10 March 2014.
4. ↑  Editors (7 March 1960). "Science: Space Watch's First Catch". *TIME Magazine*.. பார்த்த நாள்: 9 April 2014.
**இரத்தன் லால் ஜோஷி (Ratan Lal Joshi)** இவர் ஓர் இந்திய சுதந்திர ஆர்வலரும், பத்திரிகையாளரும், எழுத்தாளரும் ஆவார். 1922 ஆம் ஆண்டு சூன் 28 ஆம் தேதி இந்திய மாநிலமான ராஜஸ்தானில் உள்ள பாலைவன நகரமான சூரூவில் பிறந்த இவர், 18 வயதிலிருந்தே இந்திய சுதந்திரப் போராட்டத்தில் ஈடுபட்டார். வெள்ளையனே வெளியேறு இயக்கத்தின் போது சிறைவாசம் அனுபவித்தார். பத்திரிகையை ஒரு தொழிலாகத் தேர்ந்தெடுத்த இவர், மகாத்மா காந்தி நிறுவிய *ஹரிஜன்* என்ற வார இதழில் சேர்ந்தார். அப்போதைய அப்பத்திரிக்கையின் தலைமை ஆசிரியரான கிசோரலால் பாய் மஷ்ருலாவாவின் கீழ் பயிற்சி பெற்றார். பின்னர், இவர் பல பதிப்பகங்களில் பணிபுரிந்தார். மேலும் பாய்-பாஹின், சமாஜ் சேவக், வீர் பூமி, ராஜஸ்தான், ராஜஸ்தான் சமாஜ் மற்றும் குல் லட்சுமி போன்ற பத்திரிகைகளைத் திருத்தியுள்ளார். லால் கில் மெயின், கிராந்திகரி ப்ரே நே கே ஸ்ரோட் மற்றும் மிருத்யுஞ்சய் ஆகிய மூணு புத்தகங்களை வெளியிட்டுள்ளார்.

இந்திய சுதந்திரத்திற்குப் பிறகு, ஜோசி பல அமைப்புகளுடன் தொடர்பு கொண்டிருந்தார். ஜெய்ப்பூரை தளமாகக் கொண்ட *சகித் சமாரக ஈவம் சுவாதிநாதா சங்கிராம் சோத் சனசுதான்*, மற்றும் அகில இந்திய சுதந்திர போராளிகள் அமைப்பு போன்றவற்றின் செயலாளராகவும் மற்றும் *ராஜஸ்தான் சுதந்திர போராளிகள் அமைப்பின்* உறுப்பினராகவும் இருந்தார். 1970 களின் முற்பகுதியில் இவர் இந்திரா காந்தியின் நெருங்கிய ஆலோசகராக இருந்தார். இவர் 2006 செப்டம்பர் 19, அன்று, மும்பையில், தனது 84 வயதில் இறந்தார்.

மேலும் காண்க
------------

* நவஜீவன் அறக்கட்டளை

குறிப்புகள்
-----------

1. 1 2  "Freedom fighter Ratan Lal Joshi is dead". Web India News. 19 September 2006. Archived from the original on 7 ஏப்ரல் 2016. பார்க்கப்பட்ட நாள் 26 March 2016. `{{cite web}}`: Check date values in: `|archive-date=` (help)
2. ↑  "Freedom Fighter Ratan Lal Joshi passes away in Mumbai". Karmayog. 18 September 2006. Archived from the original on 30 ஆகஸ்ட் 2013. பார்க்கப்பட்ட நாள் 26 March 2016. `{{cite web}}`: Check date values in: `|archive-date=` (help)
3. ↑  "Was Lal Bahadur Shastri a 'personal servant' of Jawahar Lal Nehru rather than his successor?". News Gram. 22 April 2015. பார்க்கப்பட்ட நாள் 26 March 2016.
4. ↑  "Padma Awards" (PDF). Ministry of Home Affairs, Government of India. 2016. Archived from the original (PDF) on 15 நவம்பர் 2014. பார்க்கப்பட்ட நாள் 3 January 2016.
கலையரங்கம் in ஐதராபாத்து, இந்தியாவார்ப்புரு:SHORTDESC:கலையரங்கம் in ஐதராபாத்து, இந்தியா
தெலங்காணா மாநில உருவாக்க நாளில் நாளில் ஒளி விளக்கில் ஒளிரும் இரவீந்திர பாரதி
**இரவீந்திர பாரதி** (*Ravindra Bharathi*) என்பது இந்திய மாநிலமான தெலங்காணாவின் ஐதராபாத்து நகரில் அமைந்துள்ள ஒரு கலையரங்கம் ஆகும் இதற்கு இரவீந்திரநாத் தாகூரின் பெயரிடப்பட்டது.

வரலாறு
------

1960 மார்ச் 23 அன்று, அப்போதைய உத்தரபிரதேச ஆளுநரும், ஆந்திராவின் முன்னாள் முதல்வருமான பேஜவாடா கோபால் ரெட்டி இதற்கு அடிக்கல் நாட்டினார். இந்த கட்டிடத்தை இலண்டனின் கட்டிடக்கலை சங்கப் பள்ளி கட்டிடக்கலை மாணவரான முகமது பயாசுதீன் என்பவர் வடிவமைத்தார். இரவீந்திரநாத் தாகூரின் பிறந்த நூற்றாண்டு கொண்டாட்டத்தின் போது கட்டப்பட்ட இந்த கலையரங்கத்தை ஆந்திரப் பிரதேச அரசு ஒரு வருடத்திற்கும் மேலாக கட்டியது. 1961 மே 11 அன்று முன்னாள் இந்தியக் குடியரசுத் தலைவர் குடியரசுத் தலைவர் சர்வபள்ளி இராதாகிருஷ்ணன் இப்பகுதியின் கலாச்சாரத் தேவைகளைப் பூர்த்தி செய்வதற்காக இதைத் திறந்து வைத்தார். தாகூரின் நூற்றாண்டு விழாவின் ஒரு பகுதியாக உசுமானியா பல்கலைக்கழக நாடகக் கழகத்தின் அனுசரணையில் தாகூரின் *முக்தா தாரா* (அருவி) என்ற நிகழ்ச்சி தொடக்க நிகழ்ச்சியாக இருந்தது.

தங்க விழா கொண்டாட்டங்கள்
------------------------

மே 11, 2010 அன்று, கலையரங்கத்தின் தங்க விழா கொண்டாட்டங்களை ஆந்திர அரசு ஏற்பாடு செய்தது. சோபா நாயுடு, அவரது குழுவினரால் குச்சிப்புடி நடனமும், உள்ளூர் வங்காள சமுதாயத்தால் ஒரு பெங்காலி பாலேவையும் ஏற்பாடு செய்ய கலாச்சாரத் துறை உதவியது. கூடுதலாக, பின்னணிப் பாடகர் கவிதா கிருஷ்ணமூர்த்தி, வயலின் கலைஞர் எல். சுப்பிரமணியம் ஆகியோரின் நிகழ்ச்சிகளும் இடம்பெற்றது.

மேற்கோள்கள்
-----------

1. ↑
2. ↑  "Year-long treat awaits art and culture lovers". *தி இந்து* (Hyderabad). 8 May 2010.. பார்த்த நாள்: 16 September 2012.
3. ↑  "About Ravindra Bharathi". Archived from the original on 30 ஜனவரி 2012. பார்க்கப்பட்ட நாள் 16 September 2012. `{{cite web}}`: Check date values in: `|archive-date=` (help)
4. 1 2  Telangana Today, Hyderabad (13 May 2019). "Ravindra Bharathi curating culture for 58 years". Madhulika Natcharaju இம் மூலத்தில் இருந்து 13 May 2019 அன்று. பரணிடப்பட்டது... பார்த்த நாள்: 13 May 2019.
5. ↑  Azam, Kousar J. தொகுப்பாசிரியர் (2018). *Languages and Literary Cultures in Hyderabad*. Abingdon, Oxon. பக். 60. பன்னாட்டுத் தரப்புத்தக எண்:978-1-351-39400-0. இணையக் கணினி நூலக மையம்:1000597496. .

வெளி இணைப்புகள்
---------------

விக்கிமீடியா பொதுவகத்தில்,  
 ***இரவீந்திர பாரதி***   
என்பதில் ஊடகங்கள் உள்ளன. 

* New Ravindra Bharathi Building Beats Hi-Tech city பரணிடப்பட்டது 2021-05-14 at the வந்தவழி இயந்திரம்
* Official DESIGNS of NEW RAVINDRA BHARATHI
**வெப்பம் குளிர் மழை** (*Veppam Kulir Mazhai*) என்பது 2024 ஆம் ஆண்டு இந்தியத் தமிழில் வெளிவந்த சமூக- பரபரப்பூட்டும் திரைப்படமாகும். இத்திரைப்படத்தை பாசுகல் வேதமுத்து எழுதி இயக்கியிருந்தார். இத்திரைப்படத்தில் திரௌ இசுமத் பானு, எம். எசு. பாசுகர் ஆகியோர் நடித்திருந்தனர். இத்திரைப்படத்தை ஆசுடேக் எஃப். டி. எஃப். எசு புரொடக்சன்சு என்ற பதாகையின் கீழ் திரௌ தயாரித்தார்.

கதைச்சுருக்கம்
--------------

சிவகங்கை மாவட்டத்திலிருக்கும் கிராமம் ஒன்றில் வசிக்கும் பெத்தபெருமாள் (திரௌ), பாண்டி (இஸ்மத் பானு) இணையருக்குத் திருமணமாகி ஐந்து ஆண்டுகளாகியும் குழந்தை இல்லை. இப்பிரச்சினையை மையமாகக் கொண்டு பெத்தபெருமாளின் எதிரிகள் அதைக் கிண்டலடிக்கும் கருவியாகப் பயன்படுத்துகின்றனர். அதே நேரத்தில் பெத்தபெருமாளின் அக்கா, அவரை விட 15 வயது குறைவான தனது மகளை அவருக்கு இரண்டாவது திருமணம் செய்து வைக்க முயற்சிக்கிறார். பேரக் குழந்தை வேண்டும் என்பதற்காக, அவரது தாயாரது விருப்பமும் அதுவாகவே இருக்கிறது. இப்படி வெறும் சமுதாயம் மட்டுமல்ல, நெருங்கிய உறவினர்களாலும் குழந்தை இல்லாத இணையர்கள் எதிர்கொள்ளும் புற, அகப் பிரச்னைகளைக் மையமாக வைத்து நகர்வதே `வெப்பம் குளிர் மழை'யின் கதையாகும்.

நடிகர்கள்
---------

* பெத்தபெருமாள் கதாபாத்திரத்தில் திரௌ
* பாண்டியாக இஸ்மத் பானு
* திரி அய்யாவாக எம். எசு. பாசுகர்
* பொட்டு வேடத்தில் இராமர்
* தேவ் அபீபுல்லா- காந்தி
* அற்புதம்மாள் வேடத்தில் விஜயலட்சுமி

தயாரிப்பு
---------

இத்திரைப்படம் பாசுகல் வேதமுத்து இயக்கிய முதற் திரைப்படமாகும்.

வரவேற்பு
--------

கல்கிஆன்லைனின் இராகவ் குமார் 5 இற்கு 3.5 நட்சத்திரங்கள் என மதிப்பிட்டு" இதுபோன்ற ஒரு உணர்வுப்பூர்வமான கருத்தை எடுத்து சரியான நடிகர்களைத் தேர்ந்தெடுத்ததற்காக படத்தைப் பாராட்டுங்கள்" என்று குறிப்பிட்டார். டைம்ஸ் நவ் விமர்சகர் 5 இற்கு 3.5 என்று மதிப்பிட்டதுடன் "முன்னணி நடிகர்கள் திரௌ, இஸ்மத் பானு ஆகியோர் குறிப்பாக உணர்ச்சிப்பூர்வமான காட்சிகளில் சிறந்த நடிப்பை வழங்கியுள்ளனர்", என்று கூறினார்.

மேற்கோள்கள்
-----------

1. ↑  B, Jayabhuvaneshwari (2024-02-05). "Veppam Kulir Mazhai: The parenthood predicament". *The New Indian Express* (in ஆங்கிலம்). பார்க்கப்பட்ட நாள் 2024-03-24.
2. ↑   (in ta)*தினகரன்*. 4 பெப்பிரவரி 2024 இம் மூலத்தில் இருந்து 14 மார்ச்சு 2024 அன்று. பரணிடப்பட்டது.. .
3. ↑  "இளம் தம்பதிகளின் குழந்தையின்மை பிரச்சனையை பேசும் 'வெப்பம் குளிர் மழை'". *Virakesari.lk* (in ஆங்கிலம்). பார்க்கப்பட்ட நாள் 2024-03-24.
4. ↑  "Pascal's Tamil film talks about the pressure that childless couples face". *தி டைம்ஸ் ஆஃப் இந்தியா*. 5 பெப்பிரவரி 2024 இம் மூலத்தில் இருந்து 14 மார்ச்சு 2024 அன்று. பரணிடப்பட்டது.. .
5. ↑  *Nakkheeran*. 5 பெப்பிரவரி 2024 இம் மூலத்தில் இருந்து 14 March 2024 அன்று. பரணிடப்பட்டது.. .
6. ↑  ராகவ்குமார் (2024-03-28). "விமர்சனம்: குழந்தையின்மை பிரச்னையை சொல்லும் 'வெப்பம் குளிர் மழை'!". *Kalki Online*. பார்க்கப்பட்ட நாள் 2024-03-28.
7. ↑  "Veppam Kulir Mazhai Review: A Thought-provoking Film That Speaks Through Its Subtleties!". *டைம்ஸ் நவ்* (in ஆங்கிலம்). 2024-03-29. பார்க்கப்பட்ட நாள் 2024-03-29.

வெளி இணைப்புகள்
---------------

* வெப்பம் குளிர் மழை திரைப்படம்
**ஸ்ரீ அன்னபூர்ணா ஸ்ரீ கௌரிசங்கர்** தமிழ்நாட்டில், கோவையில் அமைந்துள்ள ஒரு உணவகக் குழும நிறுவனம்.

அன்னபூர்ணா குழுமம் 1960களின் துவக்கத்தில் கே. தாமோதரசாமி நாயுடு என்பவரால் ஆரம்பிக்கப்பட்டது. கோவை ரத்தினசபாபதிபுரத்தில் உள்ள கென்னடி திரையரங்கில் உணவு தயாரிப்பு நிறுவனமாக இது தொடங்கப்பட்டது. பின் நாயுடுவும் அவரது சகோதரர்கள் கே. ரங்கசாமி நாயுடு, கே. ராமசாமி நாயுடு, கே. லட்சுமணன் ஆகியோர் இணைந்து டீ, காபி, சிற்றுண்டி உணவுகளை வழங்கும் ஒரு காப்பிக்கடையைத் துவங்கினர். அடுத்ததாக, 1968 ஆம் ஆண்டு "ஸ்ரீ அன்னபூர்ணா" என்ற பெயரில் ஒரு சைவ உணவகத்தை ஆரம்பித்தனர். வியாபாரம் பெருகியதால் கோவையில் பல இடங்களிலும் கிளைகளை ஆரம்பித்தனர். 1983 இல் தங்கு விடுதி ஒன்று ஆரம்பிக்கப்பட்டது. தற்பொழுது அன்னபூரணா குழுமம் கோவையிலும் தமிழ்நாட்டின் பிற நகரங்களிலும் 13 க்கும் மேற்பட்ட உணவகங்களைக் கொண்டுள்ளது. சமையல் கருவிகள் தயாரிப்பு, உடனடி உணவுக் கலவைத் தயாரிப்பு, பானங்களைக் குப்பியிலடைத்தல், கட்டுமானம் போன்ற தொழில்துறைகளிலும் ஈடுபட்டு வருகிறது.

மேற்கோள்கள்
-----------

1. ↑  Narayanan, R. Y (16 December 2002). "Entertaining guests at short notice — Without sweating it out in the kitchen". *Business Line*.. பார்த்த நாள்: 12 December 2011.
2. ↑  ANTHIKAD-CHHIBBER, MINI. "South side story". *தி இந்து*.. பார்த்த நாள்: 12 December 2011.
3. ↑  Ramanujam, TCA (2 August 2003). "A recipe that didn't cook up". *பிசினஸ் லைன்*.. பார்த்த நாள்: 12 December 2011. 
[*தொடர்பிழந்த இணைப்பு*]
4. ↑  "Doyen of hospitality industry dead". *The Hindu*. 22 November 2006.. பார்த்த நாள்: 12 December 2011.

வெளி இணைப்புகள்
---------------

* அதிகாரப்பூர்வ இணையத்தளம் பரணிடப்பட்டது 2011-12-01 at the வந்தவழி இயந்திரம்
**சிந்தகுண்டா முனுசாமி ரமேஷ்** (Chintakunta Munuswamy Ramesh) பாரதிய ஜனதா கட்சியைச் சேர்ந்த இந்திய அரசியல்வாதியும் மற்றும் தொழிலதிபரும் ஆவார்.

இவர் பாஜகவின் பொதுக் கணக்குக் குழு உறுப்பினராகவும், ஆந்திரப் பிரதேசத்திலிருந்து மாநிலங்களவை உறுப்பினராக இருந்தார். இவர் 2018 இல் இரண்டாவது முறையாக மாநிலங்கவை உறுப்பினரானார். இவர் வெலமா சமூகத்தைச் சேர்ந்தவர்.

ரமேஷ், *ரித்விக் புராஜெக்ட்ஸ் பிரைவேட் லிமிடெட்* என்ற நிறுவனத்தை நடந்தி வருகிறார். நிறுவனம் 1999 இல் நிறுவப்பட்டது. அது 14 ஆண்டுகளில் 1000 கோடிகளுக்கு மேல் விற்றுமுதலாக வளர்ந்துள்ளது. இந்நிறுவனம் இந்தியாவின் முன்னணி உள்கட்டமைப்பு நிறுவனத்தில் ஒன்றாகும். மேலும் ஆற்றல், சாலைகள், நீர்ப்பாசனத் திட்டங்கள் மற்றும் சொத்து மேம்பாடு ஆகியவற்றில் ஆர்வம் கொண்டுள்ளது.

உண்ணாவிரதப் போராட்டம்
---------------------

ஆந்திரப் பிரதேச மறுசீரமைப்புச் சட்டம் 2014ன் ஒரு பகுதியாக கடப்பாவில் எஃகு ஆலை அமைக்கக் கோரி ரமேஷ் 2018 ஜூன் 20 அன்று உண்ணாவிரதப் போராட்டத்தைத் தொடங்கினார். தமிழக முன்னாள் முதல்வர் கருணாநிதியின் மகள் கனிமொழி ஜூன் 26ஆம் தேதி உண்ணாவிரத முகாமுக்கு வருகை தந்து, தான் சார்ந்த திமுக கட்சியின் சார்பில் போராட்டத்திற்கு ஆதரவு அளித்தார்.

மேற்கோள்கள்
-----------

1. ↑  Reddy, U Sudhakar (12 October 2018). "Hyderabad: I-T conducts searches on Telugu Desam Party MP CM Ramesh". .
2. 1 2  "C.M. Ramesh(TDP):(TELANGANA) - Affidavit Information of Candidate". Myneta.info. பார்க்கப்பட்ட நாள் 28 October 2015.
3. 1 2  "Draw of lots decides Rajya Sabha members for Telangana, Andhra". .
4. ↑  "Telugu Desam, YSRC ignore weaker sections in selecting Rajya Sabha candidates". பார்க்கப்பட்ட நாள் 21 May 2023.
5. ↑  "Hunger Strike".
**நெப்போலியன்** என அழைக்கப்படும் **குமரேசன் துரைசாமி**
(*Kumaresan Duraisamy* or *Napoleon*), (பிறப்பு: டிசம்பர் 2, 1963) தென்னிந்தியத் திரைப்பட நடிகரும், அரசியல்வாதியும் ஆவார். இவர் பெற்றோர் பெயர் துரை சாமி ரெட்டியார் தாயார் பெயர் சரஸ்வதி அம்மாள். இவர் 7 பிள்ளைகள் .இவர் 2009 ஆம் ஆண்டு 15 வது மக்களவைத் தேர்தலில் பெரம்பலூர் தொகுதியில் திராவிட முன்னேற்றக் கழகம் சார்பில் தேர்ந்தெடுக்கப்பட்டு மன்மோகன் சிங் அமைச்சரவையில் மத்திய சமூகநீதி இணையமைச்சராகப் பொறுப்பு வகித்தார். தமிழ்த் திரையுலகிற்கு புது நெல்லு புது நாத்து என்னும் திரைப்படத்தின் மூலம் அறிமுகமானவர். இவர் மொத்தம் 70 திரைப்படங்களுக்கு மேல் நடித்துள்ளார்.

நடித்துள்ள திரைப்படங்கள்
------------------------

| திரைப்படம் | ஆண்டு | குறிப்பு |
| --- | --- | --- |
| தசாவதாரம் | 2008 |  |
| விருமாண்டி | 2004 |  |
| சுயம்வரம் | 1999 |  |
| தாயகம் | 1996 |
| கிழக்குச் சீமையிலே | 1992 |  |
| புது நெல்லு புது நாத்து | 1991 | அறிமுகம் |
| சீவலப்பேரி பாண்டி | 1994 |  |

மேற்கோள்கள்
-----------

1. ↑  நெப்போலியன் பற்றி அறிமுகம்-தன்விவரக் குறிப்பு பரணிடப்பட்டது 2009-06-01 at the வந்தவழி இயந்திரம் பார்த்து பரணிடப்பட்ட நாள் 12-06-2009
2. ↑

வெளி இணைப்புகள்
---------------

* நெப்போலியன் அலுவலக இணையத்தளம்  பரணிடப்பட்டது 2009-07-24 at the வந்தவழி இயந்திரம்
**டெட்ராபென்சைல்சிர்க்கோனியம்** (*Tetrabenzylzirconium*) என்பது Zr(CH2C6H5)4 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். கரிம சிர்க்கோனியம் சேர்மமான இது எதிர்காந்தப் பண்பை வெளிப்படுத்துகிறது. கட்டமைப்பில் Zr(IV) நான்கு பென்சைல் ஈந்தணைவிகளுடன் பிணைந்திருக்கும். ஆரஞ்சு நிறத்துடன் காணப்படுகிறது. ஒளியுணர்திறன் கொண்டு திண்மமாக காணப்படுகிறது. ஐதரோகார்பன் கரைப்பான்களில் டெட்ராபென்சைல்சிர்க்கோனியம் கரையும். ஒலிபீன்களை பலபடியாக்க இது ஒரு வினையூக்கியாக பயன்படுத்தப்படும் முன்னோடிச் சேர்மமாகும்.

கட்டமைப்பு
----------

எக்சுகதிர் படிகவியல் ஆய்வின்படி டெட்ராபென்சைல்சிர்க்கோனியத்தின் கட்டமைப்பு- தெளிவுக்காக ஐதரசன் அணுக்கள் நீக்கப்பட்டுள்ளன.
பென்சைல் ஈந்தணைவிகள் மிகவும் நெகிழ்வானவை என்பதை எக்சுகதிர் படிகவியல் ஆய்வு நிரூபிக்கிறது:ஒரு பல் உருவி நான்கு η2-ஈந்தணைவிகளையும், மற்றொன்று இரண்டு η1- ஈந்தணைவிகளையும், மற்றும் இரண்டு η2-பென்சைல் ஈந்தணைவிகளையும் கொண்டுள்ளன.

தயாரிப்பு
---------

டை எத்தில் ஈதரில் உள்ள சிர்க்கோனியம் டெட்ராகுளோரைடுடன் பென்சைல்மக்னீசியம் குளோரைடை சேற்த்து வினைபுரியச் செய்வதன் மூலமாக டெட்ராபென்சைல்சிர்க்கோனியம் தயாரிக்கலாம்.

வினைகள்
-------

டெட்ராபென்சைல்சிர்க்கோனியம் ஐதரசன் குளோரைடுடன் சேர்க்கப்படும்போது எளிதாக புரோட்டானாற் பகுப்பு அடைகிறது.

Zr(CH2C6H5)4 + HCl → Zr(CH2C6H5)3Cl + CH3C6H5

மேற்கோள்கள்
-----------

1. ↑  Tshuva, Edit Y.; Goldberg, Israel; Kol, Moshe (2000). "Isospecific Living Polymerization of 1-Hexene by a Readily Available Nonmetallocene C2-Symmetrical Zirconium Catalyst". *Journal of the American Chemical Society* **122** (43): 10706–10707. doi:10.1021/ja001219g.
2. ↑  Zucchini, U.; Albizzati, E.; Giannini, U. (1971). "Synthesis and Properties of Some Titanium and Zirconium Benzyl Derivatives". *Journal of Organometallic Chemistry* **26** (3): 357–372. doi:10.1016/S0022-328X(00)82618-2.
3. ↑  Rong, Yi; Al-Harbi, Ahmed; Parkin, Gerard (2012). "Highly Variable Zr–CH2–Ph Bond Angles in Tetrabenzylzirconium: Analysis of Benzyl Ligand Coordination Modes". *Organometallics* **31** (23): 8208–8217. doi:10.1021/om300820b.
4. ↑  Mashima, Kazushi; Tsurugi, Hatato (2013). "Tetrabenzylzirconium". *Encyclopedia of Reagents for Organic Synthesis*. doi:10.1002/047084289X.rn01555. பன்னாட்டுத் தரப்புத்தக எண்:978-0471936237.
இதே பெயரில் வெளிவந்த திரைப்படம் பற்றி அறிய கலங்கரை விளக்கம் (திரைப்படம்) கட்டுரையைப் பாருங்கள்
டோவர் கோட்டையிலுள்ள ரோமர் கலங்கரை விளக்கம்
மட்டக்களப்பிலுள்ள கலங்கரை விளக்கம்
அர்ஜென்டினாவின் உசுவாயாவில் உலகின் முடிவில் கலங்கரை விளக்கம்
**கலங்கரை விளக்கம்** (ஒலிப்புⓘ) (lighthouse, **வெளிச்ச வீடு**), கடலில் செல்லும் கப்பல்களுக்கு வழி காட்டுவதற்காக ஒளி உமிழும் விளக்குகள் பொருத்தி கடற்கரைகளில் அமைக்கப்பட்டுள்ள உயர்ந்த கோபுரம் போன்ற அமைப்புக்களைக் குறிக்கும். இதை **வெளிச்சவீடு** எனவும் அழைப்பதுண்டு. முற்காலத்தில் இக்கலங்கரை விளக்கங்களில் தீயும் விளக்குகளும் ஒளி மூலங்களாக பயன்பட்டன. பிற்காலங்களில் கலங்கரை விளக்கங்களில், நவீன தெறிப்பிகளுடன் கூடிய மின் விளக்குகள் பொருத்தப்பட்டன.

கலங்கரை விளக்குகள், ஆபத்தான கரைப் பகுதிகளையும், பவளப் பாறைகள் நிறைந்த இடங்களைக் குறித்துக் காட்டுவதற்காகவும், துறைமுகங்களுக்கான பாதுகாப்பான நுழை வழிகளைக் குறிப்பதற்காகவும் பயன்பட்டன. ஒரு காலத்தில் பெருமளவில் பயன்பாட்டிலிருந்த கலங்கரை விளக்கங்களின் தேவை இன்று அருகி வருகிறது. பல வகையான மின்னணுவியல் வழிசெலுத்தல் கருவிகள் பயன்பாட்டுக்கு வந்துள்ள நிலையில், செயற்படும் கலங்கரை விளக்கங்களின் எண்ணிக்கை மிகவும் குறைந்து விட்டது.

கலங்கரை விளக்கத் தொழில்நுட்பம்
------------------------------

கலங்கரை விளக்கத்தில் பயன்படும் ஒளிமூலம் *விளக்கு* எனப்படும். இது மின் விளக்காகவோ எண்ணெய் விளக்குகளாகவோ இருக்கலாம். இவற்றிலிருந்து வெளியாகும் ஒளி வில்லைகளைப் பயன்படுத்திக் குவியச் செய்யப்படுகின்றன. தொடக்ககாலக் கலங்கரை விளக்கங்களில் திறந்த தீச்சுவாலைகள் பயன்படுத்தப்பட்டன. பின்னர் இதற்குப் பதிலாக மெழுகுதிரிகள் பயன்பாட்டுக்கு வந்தன. 1781 ஆம் ஆண்டளவில், ஐரோப்பாவில், ஆர்கண்ட் பொட்திரி விளக்கும், பரவளைவுத் தெறிப்பியும் உருவாக்கப்பட்டன. அமெரிக்காவில், 1810 ஆம் ஆண்டில் வின்ஸ்லோ லூயிஸ் என்பவர் ஆர்கண்ட் விளக்கு, பரவளைவுத் தெறிப்பி ஆகியவற்றை அறிமுகப்படுத்தும் வரை, திமிங்கில எண்ணெய் பயன்பாட்டில் இருந்தது. 1850 இல் திமிங்கில எண்ணெய்க்குப் பதிலாக ஒருவகைத் தாவர எண்ணெயான, கோல்சா எண்ணெய் பயன்படுத்தப்பட்டது. ஆனால், அமெரிக்க உழவர்கள் இதனை உற்பத்தி செய்வதில் அதிக ஆர்வம் காட்டாததால் அந்த ஆண்டே *லார்ட் எண்ணெய்* பயன்பாட்டுக்கு வந்தது. 1870 இல் அறிமுகமான மண்ணெண்ணெய் 1880 ஆம் ஆண்டளவில் ஏறத்தாழ எல்லா கலங்கரை விளக்கங்களிலும் பயன்படத் தொடங்கியது. 20 ஆம் நூற்றாண்டின் தொடக்கத்தில், மின்சாரமும், கார்பைட் (அசட்டலீன்) வாயுவும், மண்ணெய்க்குப் பதிலீடுகள் ஆயின.

தமிழ்ப் பண்பாட்டில் கலங்கரை விளக்கம்
------------------------------------

பண்டைய காலத்தில் தமிழர் கப்பல் போக்குவரத்திற்காக தமிழகத்தின் பல்வேறு இடங்களில் கலங்கரை விளக்கங்களைக் கட்டியுள்ளார்கள். சோழர் காலத்து கலங்கரை விளக்கத்தை நாகப்பட்டிணம் மாவட்டம் கோடியக்கரையில் காணலாம். "இலங்குநீர் வரைப்பிற் கலங்கரை விளக்கமும்" (சிலப்பதிகாரம் 6: 141) எனும் அடிகளால் பழந்தமிழ் நாட்டிலும் கலங்கரை விளக்கங்கள் இருந்ததென்பதை அறியலாம்.

மேற்கோள்கள்
-----------

1. ↑  "The Linde Group - Gases Engineering Healthcare -". Archived from the original on 7 பிப்ரவரி 2012. பார்க்கப்பட்ட நாள் 6 April 2017. `{{cite web}}`: Check date values in: `|archive-date=` (help)

Search Wiktionary
விக்சனரியில் ***கலங்கரை விளக்கம்*** என்னும் சொல்லைப் பார்க்கவும்.
**சூரஜ் தால்**  (Suraj Taal) அல்லது **சூர்யா தால்** (Surya taal) என அறியப்படும் இந்த ஏரி, மிக தூய்மையாகவும், புனிதத்தன்மையுடனும் காணப்படுவதால் சூரிய பகவான் நன்னீர் ஏரி என்று அப்பகுதி மக்களால் நம்பப்படுகிறது. அதனால் இவ்வேரிக்கு சூரிய தால் (ஏரி) எனும் பெயரில் அழைக்கப்படுவதாக அறியப்பட்டுள்ளது. கடல் மட்டத்திலிருந்து சுமார் 4883 மீட்டர் (4 கிமீ) உயர்ந்துள்ள, உலகின் 21 உயரமான ஏரிகளில் ஒன்றான இது, இந்தியாவின் உயரமான ஏரியின் வரிசையில் 3-ம் இடத்தில் உள்ளது.

பின்னணி
-------

இந்தியாவின் இமாலய பிராந்தியத்தில் லாஹௌல் மற்றும் ஸ்பிதி மாவட்டத்தின் பாரா-லசா-லா எனும் கணவாயின் (நீளம் 8 கிமீ (5.0 மைல்) கீழே அமைந்துள்ள சூரஜ் தால் ஏரி, கடல் மட்டத்திலிருந்து சுமார் 4,890 மீட்டர் உயரத்தில் அமைந்துள்ளது. இமாசலப் பிரதேசத்தை சார்ந்த பாகா ஆறு உருவாக ஆதாரமாகவும், செனாப் ஆற்றின் முதன்மை வரத்தாகவும் உள்ளது. பாகா ஆறு, தண்டி என்னுமிடத்தில் சந்திர ஆறோடு இணைந்து சந்திரபாகா ஆறு என்ற பெயரோடு சம்மு காசுமீர் பகுதியில் நுழைந்து செனாப் ஆறு என பெயர் மாற்றம் பெற்று பாய்கிறது.

சான்றாதாரங்கள்
--------------

1. 1 2  "Suraj Tal – Lake of the Sun God, 3rd Highest in India". theoktravel.com (ஆங்கிலம்). Mar 3, 2013. பார்க்கப்பட்ட நாள் 1 சூலை 2016.
2. ↑  "Suraj Tal- About". www.touristlink.com (ஆங்கிலம்). © TouristLink.com 2016. Archived from the original on 2013-05-06. பார்க்கப்பட்ட நாள் 2 சூலை 2016. `{{cite web}}`: Check date values in: `|date=` (help); Unknown parameter `|=` ignored (help); Unknown parameter `|dead-url=` ignored (help)
**சூர்யதேவர ராமச்சந்திர ராவ்** (Suryadevara Ramachandra Rao) ஒரு இந்திய ஆட்சிப் பணி அலுவலரும் மற்றும் இந்திய மாநிலமான குஜராத்தின் பெரிய பெருநகரமான சூரத்தின் முன்னாள் நகராட்சி ஆணையரும் ஆவார். 1994 ஆம் ஆண்டு பிளேக் தொற்றுநோய்களின் போது அவர் மேற்கொண்ட வளர்ச்சி முயற்சிகளுக்காகவும், ஒரு தூய்மையற்ற நகரத்தை இந்தியாவின் தூய்மையான மற்றும் பசுமையான நகரமாக மாற்றுவதற்கு மேற்கொண்ட முயற்சிகளுக்காகவும் அவர் மிகவும் பிரபலமானவர், இந்திய தேசிய கலை மற்றும் கலாச்சார அறக்கட்டளை நடத்திய கள ஆய்வின்படி சண்டிகருக்குப் பிறகு இந்த நகரம் இந்தியாவின் இரண்டாவது தூய்மையான நகரமாக மதிப்பிடப்பட்டுள்ளது. பின்னர் அவர் விசாகப்பட்டினம் துறைமுக அறக்கட்டளையின் தலைவரானார். தகவல் தொடர்பு மற்றும் தகவல் தொழில்நுட்ப அமைச்சகம் மற்றும் வர்த்தக மற்றும் கைத்தொழில் அமைச்சின் செயலாளராகவும் பணியாற்றினார். 1998 ஆம் ஆண்டில், இந்திய அரசாங்கத்தால் இந்திய குடிமக்களுக்கு வழங்கப்படும் மிக உயரிய விருதுகளில் நான்காவது இடத்தில் உள்ள பத்மசிறீ விருது இவருக்கு வழங்கப்பட்டது, பணியில் இருந்தபோது பத்ம விருதுகள் வழங்கப்பட்ட சில அரசு ஊழியர்களில் இவரும் ஒருவராவார். இவர் திருப்பதி ராஜு நினைவு விருதையும் பெற்றவர்.

மேற்கோள்கள்
-----------

1. ↑  "Cleaning Up The Plague City". Outlook. 27 November 1996. பார்க்கப்பட்ட நாள் 27 October 2015.
2. ↑  "Not the same Surat". Himal. March 1998. Archived from the original on 4 மார்ச் 2016. பார்க்கப்பட்ட நாள் 27 October 2015. `{{cite web}}`: Check date values in: `|archive-date=` (help)
3. ↑  "His was a purposeful life". The Hindu. 14 April 2003. Archived from the original on 7 மே 2003. பார்க்கப்பட்ட நாள் 27 October 2015. `{{cite web}}`: Unknown parameter `|=` ignored (help)
4. ↑  "SR Rao named Union commerce secretary". Kammas World. 30 May 2012. பார்க்கப்பட்ட நாள் 27 October 2015.
5. ↑  "Padma Awards" (PDF). Ministry of Home Affairs, Government of India. 2015. Archived from the original (PDF) on 15 நவம்பர் 2014. பார்க்கப்பட்ட நாள் 21 July 2015. `{{cite web}}`: Unknown parameter `|` ignored (help)